**NOTA DE FUNDAMENTARE**

**la proiectul hotărârii Guvernului pentru modificarea Regulamentului privind casarea bunurilor uzate, raportate la mijloace fixe aprobat prin Hotărârea Guvernului nr.500/1998**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul hotărârii Guvernului pentru modificarea Regulamentului privind casarea bunurilor uzate, raportate la mijloacele fixe, aprobat prin Hotărârea Guvernului nr.500/1998, a fost elaborat de Ministerul Finanțelor. |
| **2. Condițiile ce au impus elaborarea proiectului actului normativ** |
| **2.1.** Ministerul Finanțelor a elaborat proiectul de hotărâre din proprie inițiativă pentru soluționarea unor deficiențe legislative, întrucât prevederile primului alineat din punctul 12. din Regulament contravin prevederilor art. 45 alin.(1) din Legea finanţelor publice şi responsabilităţii bugetar-fiscale nr.181/2014. |
| **2.2.** Prin proiect se propune excluderea ultimului alineat din pct. 8 din Regulamentul privind casarea bunurilor uzate, raportate la mijloacele fixe, deoarece casarea documentelor de bibliotecă pe suport de hârtie din cadrul bibliotecilor publice din subordinea autorităților publice locale se efectuează prin decizia consiliului local/comisiei specializate, iar pentru casarea documentelor de bibliotecă pe suport de hârtie din cadrul bibliotecilor publice naţionale şi al bibliotecilor publice din instituţiile de învăţământ din subordinea Ministerului Educaţiei şi Cercetării, autorizaţia de casare a mijloacelor fixe nu este necesară.  Prin urmare, se propun reguli unice pentru casarea documentelor de bibliotecă.  Potrivit prevederilor primului alineat din punctul 12. din Regulament, autorităţile/instituţiile bugetare raportă sumele, obţinute din vînzarea mijloacelor fixe, precum şi în urma demontării anumitor ansambluri (obiecte sau părţi ale mijloacelor fixe, la veniturile bugetului respectiv, iar valoarea materialelor obţinute de la demontarea mijloacelor fixe lăsate pentru cheltuielile instituţiei şi alte necesităţi, se raportă la majorarea finanţării din buget.  Totodată, conform prevederilor art. 45 alin.(1) din Legea finanţelor publice şi responsabilităţii bugetar-fiscale nr.181/2014, sumele provenite din vînzarea activelor fixe sau a materialelor rezultate în urma demontării şi dezmembrării acestora, precum şi din vînzarea bunurilor materiale, care aparţin autorităţilor/instituţiilor bugetare, se încasează la bugetul de la care acestea se finanţează.  Pentru a exclude această lacună, se propune expunerea în redacție nouă a primului alineat din punctul 12. din Regulament. |
| **3. Obiectivele urmărite și soluțiile propuse** |
| **3.1.** Proiectul hotărârii Guvernului prevede excluderea ultimului alineat din pct. 8 și expunerea în redacție nouă a primului alineat din punctul 12. din Regulamentul privind casarea bunurilor uzate, raportate la mijloacele fixe, aprobat prin Hotărârea Guvernului nr.500/1998. |
| **3.2.** Nu este aplicabil |
| **4. Analiza impactului de reglementare** |
| **4.1. Impactul asupra sectorului public** |
| Modificările propuse vor introduce reguli unice pentru casarea documentelor de bibliotecă. |
| **4.2. Impactul financiar și argumentarea costurilor estimative** |
| Adoptarea proiectului de hotărâre nu implică cheltuieli suplimentare de la bugetul de stat. |
| ***4.3. Impactul asupra sectorului privat*** |
| Nu este aplicabil |
| ***4.4. Impactul social*** |
| ***4.4.1. Impactul asupra datelor cu caracter personal*** |
| ***4.4.2. Impactul asupra echității și egalității de gen*** |
| Nu este aplicabil |
| ***4.5. Impactul asupra mediului*** |
| Nu este aplicabil |
| ***4.6. Alte impacturi și informații relevante*** |
| Nu este aplicabil |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională  Dispozițiile proiectului și acțiunile de implementare a acestuia nu derivă din angajamentele RM de transpunere a legislației UE, precum și nu conțin/implică măsuri normative necesare pentru transpunerea actelor juridice ale UE în legislația națională.  5.2. Măsuri normative care urmăresc crearea cadrului juridic intern necesar pentru implementarea legislației UE  Dispozițiile proiectului și acțiunile de implementare a acestuia nu urmăresc crearea cadrului juridic intern pentru implementarea legislației UE. |
| **6. Avizarea și consultarea publică a proiectului actului normativ** |
| În scopul respectării prevederilor Legii nr. 239/2008 privind transparența în procesul decizional, anunțul cu privire la intenția de elaborare a proiectului hotărârii de Guvern a fost plasat pe paginile web [www.mf.gov.md](http://www.mf.gov.md), compartimentul Transparența decizională, precum și pe particip.gov.md, și poate fi accesat la următorul link: <https://particip.gov.md/ro/document/stages/proiectul-hg-cu-privire-la-modificarea-hg-nr5001998-despre-aprobarea-regulamentului-privind-casarea-bunurilor-uzate-raportate-la-mijloacele-fixe/12482>  . |
| **7. Concluziile expertizelor** |
| Proiectul se va transmite pentru efectuarea expertizei anticorupție și expertizei juridice, conform art.34 din Legea nr.100/2017. |
| **8. Modul de încorporare a actului în cadrul normativ existent** |
| Implementarea prevederilor prezentului proiect nu necesită modificarea și completarea altor acte normative. |
| **9. Măsurile necesare pentru implementarea prevederilor proiectului actului normativ** |
| Nu este aplicabil |

**MINISTRU Victoria BELOUS**